საქართველოს კანონი
„სახელმწიფო ბაჟის შესახებ“ საქართველოს კანონში დამატებებისა და ცვლილებების შეტანის თაობაზე

მუხლი 1. 
„სახელმწიფო ბაჟის შესახებ“ საქართველოს კანონში (პარლამენტის უწყებანი, №19-20, 30.05.1998, გვ. 37) შეტანილ იქნეს შემდეგი დამატებები და ცვლილებები: 

1. მე-3 მუხლს დაემატოს შემდეგი შინაარსის „ე“ და „ვ“ ქვეპუნქტები:

„ე) საქართველოს სახელმწიფო სასაზღვრო-გამტარ პუნქტებში საქართველოს ორდინალური ვიზის გაცემისათვის; 
ვ) საქართველოს საგარეო საქმეთა სამინისტროს ან საქართველოს იუსტიციის სამინისტროს მიერ დოკუმენტების გამოთხოვისათვის ან/და ლეგალიზაციისათვის.“. 
2. მე-4 მუხლის:

ა) მე-5 პუნქტის: 

ა.ა) „ე“ ქვეპუნქტი ჩამოყალიბდეს შემდეგი რედაქციით: 

„ე) საქართველოში დროებითი ბინადრობის ნებართვის შესახებ განცხადების განხილვისათვის – 180 ლარი;“; 
ა.ბ) „ი“ ქვეპუნქტი ჩამოყალიბდეს შემდეგი რედაქციით: 

„ი) საქართველოში მუდმივი ბინადრობის ნებართვის შესახებ განცხადების განხილვისათვის – 60 ლარი;“; 

ბ) მე-6 პუნქტის შემდეგ დაემატოს შემდეგი შინაარსის მე-7 და მე-8 პუნქტები: 
„7. საქართველოს სახელმწიფო სასაზღვრო-გამტარ პუნქტებში საქართველოს ორდინალური ვიზის გაცემისათვის სახელმწიფო ბაჟი გადაიხდება შემდეგი ოდენობით: 

ა) 90 დღემდე ყოფნის ვადით ერთჯერადი ორდინალური ვიზის გაცემისათვის – 60 ლარი; 
ბ) სატრანზიტო გავლის უფლებით ერთჯერადი ორდინალური ვიზის გაცემისათვის – 10 ლარი; 

გ) სატრანზიტო გავლის უფლებით ორჯერადი ორდინალური ვიზის გაცემისათვის – 20 ლარი. 

8. საქართველოს საგარეო საქმეთა სამინისტროს ან საქართველოს იუსტიციის სამინისტროს მიერ დოკუმენტების გამოთხოვისათვის ან/და ლეგალიზაციისათვის სახელმწიფო ბაჟი გადაიხდება შემდეგი ოდენობით: 
ა) სხვა ქვეყნიდან დოკუმენტის გამოთხოვისათვის – 20 ლარი; 
ბ) დოკუმენტის ლეგალიზაციისათვის – 15 ლარი.“. 

მუხლი 2. 
ეს კანონი ამოქმედდეს 2006 წლის 1 ივლისიდან. 
საქართველოს პრეზიდენტი   მ. სააკაშვილი

